Kirsten de Laender

Kirsten de Laender (født 22. juli 1993 i Herzele) er en belgisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

De Laender har cerebral parese, og har en bronsemedalje fra paralympiske sommerleker 2012 i London. 

 Karriere 
Hun deltok i sitt første internasjonale mesterskap da hun deltok i EM i boccia 2009, der hun kom på 21.-plass. Året etter kom hun på 24.-plass i VM i boccia. I 2011 kom hun på 3.-plass i Europa Cup som ble arrangert på Hamar, der hun slo Thomas Jacob i bronsefinalenNorges Fleridrettsforbund - Europa Cup 2011 - BC3 , besøkt 20. desember 2012., og hun kom på 6.-plass i World Cup 2011. Ved utgangen av 2011 var hun rangert som nummer 5 i verden i klassen BC3.CPISRA - Boccia World Rank List - Friday, Dec 16 2011  , besøkt 20. desember 2012, 

Hun deltok i Paralympiske sommerleker 2012 i London. I parkonkurransen i klassen BC3 fikk Belgia bronsemedalje, der hun  spilte sammen Pieter Cilissen og Pieter Verlinden. Belgia slo her Sør-Korea 4-3 i bronsefinalen, etter å ha tapt 0-7 for Hellas i semifinalen. Individuelt kom hun på 6.-plass, etter at hun tapte kvartfinalen 1-4 for José Macedo, og hun tapte for Grigorios Polychronidis i kampen om 5.-plassen i plasseringsspillet. 

 Referanser 

 Eksterne lenker 
 Profil hos IPC 
 London 2012 - Kirsten de Laender
 London 2012 - Athletics - Boccia (resultater PL 2012)

Kategori:Belgiske bocciaspillere
Kategori:Belgiske handikappidrettsutøvere
Kategori:Deltakere for Belgia under Paralympiske sommerleker 2012
Kategori:Fødsler i 1993